open-index/open-wikipedia-markdown huggingface dataset:
Emma Zimmer

**Emma Zimmer** (14. elokuuta 1888 – 20. syyskuuta 1948) oli saksalainen keskitysleirivartija ja SS-nainen. Hän oli vartijana Ravensbrückin keskitysleirillä kahden vuoden ajan.

Emma Zimmer syntyi Emma Mezelinä Schlüchternissa, Saksassa. 1. kesäkuuta 1943 54-vuotiaana hän sai luvan siirtyä työhön keskitysleirille. Hän palveli leirin bunkkerissa ja tunnettiin vankien joukossa raakana ja sadistisena vartijana.

Tammikuussa 1945 Emma sai siirron työstään leiriltä joko ikänsä (naisvartijoiksi hyväksyttiin iältään 18-45) tai kroonisen alkoholisminsa takia. Leirielämä tarjosi hänellekin mainion mahdollisuuden juopotteluun SS-kanttiinissa. Sodan jälkeen Zimmer joutui liittoutuneiden vangiksi. Hänet tuomittiin seitsemännessä Ravensbrück-oikeudenkäynnissä kuolemaan sotarikoksista ja hirtettiin 20. syyskuuta 1948.
Don’t Push the River

**Don’t Push the River** on *[[Pulkkinen (televisiosarja)|Pulkkinen]]*-sketsisarjan pohjalta tehty televisioelokuva. Se esitettiin ensimmäisen kerran 6. tammikuuta 2001. Televisioelokuva on julkaistu DVD:llä Pulkkisen 3. tuotantokauden yhteydessä vuonna 2006.

## Juoni
Kopiovastaava, sekä tämän työkaverit Kirsti ja Mikko, lähtevät yhdessä matkaoppaan Jyrkin kanssa konsernin virkistäytymispäiville retkeilemään. Matkalla sattuu ja tapahtuu paljon, usein Kopiovastaavan takia.

## Rooleissa
Terence

**Terence** on englanninkielisissä maissa miehen etunimi, joka on johdettu latinankielisestä nimestä Terentius.  Nimestä esiintyy usein kutsumanimimuoto "Terry".

## Tunnettuja Terencejä

*Terence Alexander (1923–2009), brittiläinen näyttelijä
*Terence Bayler (1930–2016), uusiseelantilais-brittiläinen näyttelijä
*Terence Beesley (1957–2017), brittiläinen näyttelijä
*Terence John Brain (s. 1938), brittiläinen katolinen piispa
*Terence Conran (1931–2020), brittiläinen muotoilija, ravintoloitsija, liikemies ja tietokirjailija 
*Terence Crawford (s. 1987), yhdysvaltalainen nyrkkeilijä
*Terence Trent D’Arby, oik. *Sananda Maitreya* (s. 1962), yhdysvaltalainen laulaja ja lauluntekijä
*Terence Davies (1945–2023), brittiläinen elokuvaohjaaja ja -käsikirjoittaja
*Terence Dicks (1937–2020), brittiläinen konservatiivipoliitikko
*Terence Fisher (1904–1980), brittiläinen elokuvaohjaaja
*Terence Higgins (1928–2025), brittiläinen poliitikko
*Terence Hill, oik. *Mario Girotti* (s. 1939), italialainen elokuvanäyttelijä
*Terence Irwin (s. 1947), brittiläinen filosofian historian tutkija
*Terence Kongolo (s. 1994), alankomaalainen jalkapalloilija
*Terence McKenna (1946–2000), yhdysvaltalainen kirjailija, filosofi ja etnologi
*Terence Medwin, *Terry Medwin* (1932–2024), walesilainen jalkapalloilija
*Terence O’Neill (1914–1999), Pohjois-Irlannin pääministeri 1963–1969
*Terence Edward Parsons, *Matt Monro* (1930–1985), englantilainen laulaja
*Terence David John Pratchett, *Terry Pratchett* (1948–2015), englantilainen fantasiakirjailija
*Terence Rattigan (1911–1977), brittiläinen näytelmäkirjailija
*Terence Spinks (1938–2012), brittiläinen nyrkkeilijä
*Terence Stamp (1938–2025), brittiläinen näyttelijä
*Terence Stansbury (s. 1961), yhdysvaltalainen koripallovalmentaja
*Terence Tao (s. 1975), australialainen matemaatikko
*Terence Weber (s. 1996), saksalainen yhdistetyn hiihtäjä
*Terence Hanbury White (1906–1964), englantilainen kirjailija
*Terence H. Winkless, yhdysvaltalainen elokuvaohjaaja
*Terence Winter (s. 1960), yhdysvaltalainen televisiokäsikirjoittaja ja -tuottaja
*Terence Wynn (s. 1946), brittiläinen poliitikko ja europarlamentaarikko
*Terence Young (1915–1994), brittiläinen elokuvaohjaaja ja -käsikirjoittaja

## Kuvitteellisia henkilöitä

* Terence Higgs, Luihusen oppilas J. K. Rowlingin *[[Harry Potter]]* -kirjasarjassa

## Lähteet

## Aiheesta muualla
Stuart Baird

**Stuart Baird** (30. marraskuuta 1947) on brittiläinen elokuvatuottaja, leikkaaja sekä entinen ohjaaja.

Baird on ohjannut vain kolme elokuvaa; *[[Ratkaisun hetket]]* (1996), *[[Takaa-ajajat]]* (1998) sekä *[[Star Trek: Nemesis]]* (2002). Sen sijaan hän on toiminut leikkaajana 1970-luvun puolivälistä lähtien sekä tuottajana monessa elokuvassa. Baird on ollut ehdolla parhaan leikkauksen Oscar-palkintoon elokuvista *[[Sumuisten vuorten gorillat]]* ja *[[Teräsmies (vuoden 1978 elokuva)|Teräsmies]]* .

## Lähteet

## Aiheesta muualla
*
Drake Bell

**Jared Drake Bell** (s. 27. kesäkuuta 1986 Orangen piirikunta, Kalifornia, Yhdysvallat) on yhdysvaltalainen näyttelijä, koomikko, kitaristi, laulaja ja sanoittaja. Bell on esiintynyt muun muassa sarjoissa *[[Drake & Josh]]* ja *[[The Amanda Show]]*. Vuonna 2005 hän julkaisi levyn nimeltä *It's Only Time*.

Vuonna 2008 Drake Bell esiintyi Kevin Brewerinä elokuvassa *College*. Drake oli mukana USA:n *Splash!*-uimahyppy viihdeshowssa, ja sijoittui siinä kolmanneksi.

## Albumit
* 2005 – *Telegraph*
* 2006 – *It's Only Time*
* 2011 - *A Reminder*

## Singlet
* 2006 – *I Know*
* 2007 – *Makes Me Happy*
* 2007 – *Leave It All to Me*
* 2008 – *Superhero! Song*
* 2011 - *Terrific*

## Lähteet

## Aiheesta muualla
*
Felix Enriquez Alcala

**Felix Enriquez Alcala** (7. maaliskuuta 1951) on yhdysvaltalainen elokuvaohjaaja ja tuottaja.

Alcala syntyi Bakersfieldissä, Kaliforniassa. Debyyttiohjaus tapahtui vuonna 1991 ja sen jälkeen hän on ohjannut ja tuottanut monia tv-sarjoja muidenkin elokuvien lisäksi. Tv-sarjaelokuvista mainittakoon *[[NYPD Blue]]n* ensimmäinen episodi 1994, *[[Tappava salaisuus]]* 1997 sekä *[[House (televisiosarja)|House]]* 2006.

## Aiheesta muualla
*
Franz Ziereis

**Franz Ziereis** (13. elokuuta 1905 – 24. toukokuuta 1945) oli Mauthausen-Gusenin keskitysleirin komendantti toisen maailmansodan lopussa, ja leirin vapauttamisen aikana. 

Ziereis syntyi Münchenissä Saksassa. Hänen isänsä oli ajuri ja sai surmansa ensimmäisessä maailmansodassa. Ziereis vietti kansakoulussa kahdeksan vuotta ja aloitti työuransa harjoittelijana ja juoksupoikana tavaratalossa. Iltaisin hän opiskeli kauppatieteitä. Vuonna 1922 hän meni töihin puusepänliikkeeseen. Välillä hän oli työttömänä. Hän päätti vuonna 1924 liittyä armeijaan ja 1. huhtikuuta 1924 Ziereis värväytyi 12 vuoden sopimuksella Reichswehriin. Kersantin arvoinen aliupseeri Ziereis erosi armeijan palveluksesta palveltuaan sopimuksensa loppuun vuonna 1936. Syyskuun 30. päivänä 1936 hän liittyi SS:ään, jossa hänet sijoitettiin SS-Totenkopfverbändeen SS-Obersturmführerin arvoisena kouluttajana. 

Hän sai aluksi esimiehiltään sotilaallisia tehtäviä ja hänen esimiehensä, kuten Theodor Eicke kiittelivät hänen kykyjään kouluttajana. Vuonna 1937 hänestä tuli SS-Totenkopf-Standarte 2 "Brandenburgin" 22. Hundertschaftin (sadan miehen yksikkö) päällikkö. Vuonna 1937 hän haavoittui harjoituksessa pahasti olkapäähän ja joutui pitkäksi aikaa sairaalahoitoon.  Vuonna 1938 Ziereis siirrettiin Itävaltaan, missä hän koulutti SS-miehiä SS-Totenkopf-Standarte 3 "Thüringenissä". Keskitysleirien tarkastajan, SS-Gruppenführer Theodor Eicken käskystä Ziereis otti vastaan Mauthausen-Gusenin keskitysleirin komendantit tehtävät 9. helmikuuta 1939, korvaten edeltäjänsä Albert Sauerin. Mauthausenissa Ziereis antoi muun muassa 11-vuotiaan poikansa ampua vankeja kiväärillä talonsa verannalta. 25. elokuuta 1939 hänet ylennettiin SS-Sturmbannführeriksi ja 20. elokuuta 1944 SS-Standartenführeriksi ”erityisistä saavutuksistaan” keskitysleirin komendanttina.

Leirin vapauttamisen jälkeen hän pakeni vaimonsa ja poikansa kanssa leiriltä. Yhdysvaltain maavoimat  löysivät heidät metsästysmajaltaan Phyrn-vuorilta Ylä-Itävallassa 23. toukokuuta samana vuonna. Ziereis yritti paeta, mutta häntä ammuttiin, ja hän haavoittui kuolettavasti. Vangitsemisensa jälkeen hänet vietiin Yhdysvaltain sotilassairaalaan Guseniin, missä hän kuoli 24. toukokuuta 1945. Entiset keskitysleirivangit hirttivät hänen ruumiinsa Gusen I -leirin aitaan.
Tuhoon tuomittu partio

**Tuhoon tuomittu partio** on Uula Aapan kirjoittama sotaromaani. Se julkaistiin vuonna 1966 Otavan kustantamana.

## Lähteet
Juovaimubarbi

**Juovaimubarbi** (*Garra cambodgiensis*) on aasialainen särkikala, joka on akvaarioharrastajien suosiossa, koska se syö viherleviä. Kala sekoitetaan helposti leväbarbiin (*Crossocheilus siamensis*) tai kuonobarbiin. Tieteellinen nimi voi olla *Garra taeniata* tai kala voi kuulua *Crossocheilus* -sukuun. Suomalaiset kaupat käyttävät yleensä nimeä *Garra cambodgiensis* silloin kun erottavat kalan leväbarbista. Englanninkielisessä ja siitä käännetyssä kirjallisuudessa sitä joskus nimitetään ”valeleväbarbiksi”.

## Koko ja ulkonäkö
Juovaimubarbi kasvaa 15&nbsp;cm pitkäksi. Sen kyljessä on musta raita kuonosta pyrstön tyveen asti; raita on yläreunastaan sahalaitainen, kun leväbarbin raita on sileäreunainen.

## Alkuperä
Juovaimubarbi on kotoisin Mekong- ja Chao Phraya -jokien vesistöistä sekä Malakan niemimaalta.

## Käyttäytyminen ja lisääntyminen
Juovaimubarbi on aikuisena reviiritietoinen ja aggressiivinen sukulaisiaan kohtaan. Samaan altaaseen ei yleensä mahdu kuin yksi juovaimubarbi; tämän takia laji on syytä erottaa parvikala leväbarbista.

## Vesiolot ja ravinto
Hyvä vesiolot ovat pehmeät ja lievästi happamat: dH 2–12, pH 6–7,5, lämpötila 23–27&nbsp;°C.

Juovaimubarbi syö viherlevää, ja jossain määrin myös punalevää. Vanhemmiten se vähentää omaehtoista levän nyppimistä ja keskittyy enemmän valmisruokien syömiseen. Kasvispitoiset hiutaleet ja pohjatabletit kelpaavat mainiosti.

## Lähteet
Ken tulta pyytää

**Ken tulta pyytää** on Sakari Kirjavaisen ohjaama ja yhdessä Esko Salervon kanssa käsikirjoittama tummasävyinen komediaelokuva vuodelta 2001. Elokuva käsittelee työuupumusta ja sijoittuu helsinkiläiseen lähiöön.

Elokuvan päähenkilö on loppuunpalanut palomies Jesse Viljanen (Taisto Reimaluoto), joka palkitaan sankariteosta Vuoden palomiehenä. Suunnaton huomio suistaa palomiehen arjen raiteiltaan, ja Jesse palaa isänsä Taiston (Antti Litja) luokse lähiöön. Siellä hän kohtaa myös nuoruudenmielitiettynsä Marjukan (Anna-Maija Valonen) ja tämän isättömän tyttären Jeminan (Elena Leeve).

Like Kustannus on julkaissut elokuvan käsikirjoituksen samannimisenä kirjana.

## Näyttelijät

## Vastaanotto
*Tv-maailman* kritiikissä luonnehditaan elokuvaa surrealistiseksi aikuisten saduksi, jossa ei farssien tapaan naureta ihmisille ylhäältä. Toisaalta taas Arto Pajukallio (*Helsingin Sanomat*) toteaa, että realismin ja fantasian kohtaaminen ei osu maaliin, kun hahmot lähenevät ihmisvihaa, vuoropuhelu on lattea ja motiivit näennäispsykologisia.

## Lähteet

## Aiheesta muualla
*
Artur Phleps

**Artur Martin Phleps** (29. marraskuuta 1881 Birthälm, Itävalta-Unkari – 21. syyskuuta 1944) oli itävaltalais-unkarilaista sukua ollut romaniansaksalainen Waffen-SS-upseeri toisen maailmansodan aikana. Hän oli sotilasarvoltaan SS-Obergruppenführer. 

Artur Phleps syntyi Birthälmissä Itävalta-Unkarin keisarikunnassa. Kaupunki on nykyisin Romanian Biertan. Hän palveli Itävalta-Unkarin armeijassa ensimmäisessä maailmansodassa saavuttaen everstiluutnantin arvon. Itävalta-Unkarin valtion lakattua olemasta, hän siirtyi Romanian armeijaan, jossa palveli aluksi sotilasakatemiassa. Myöhemmin Phleps sai kenraalimajurin arvon ja hänet määrättiin vuoristojoukkojen komentajaksi. 

Phleps liittyi Saksan Waffen-SS-joukkoihin vuonna 1941 ja sai SS-Oberführerin arvon. Hän palveli 5. SS-panssarikrenatööridivisioona Wikingissä, muun muassa SS-panssarikrenatöörirykmentti Westlandin komentajana. Vuonna 1942 Reichsführer-SS Heinrich Himmler käski SS-Gruppenführeriksi ylennetyn Phlepsin uuden, Balkanin alueen etnisistä saksalaisista koottavan SS-divisioonan komentajaksi. Uusi divisioona sai nimen 7. SS-Freiwilligen-Gebirgs-Division Prinz Eugen (7. SS-vapaaehtoisvuoristodivisioona Prinz Eugen). Divisioona osallistui lokakuusta 1942 alkaen Jugoslavian partisaanitaisteluihin, syyllistyen toistuvasti julmuuksiin. Phleps oli kuitenkin kyvykäs divisioonankomentaja ja sai SS-Obergruppenführerin arvon sekä rautaristin ritariristin kesällä 1943.

Phleps määrättiin 1. heinäkuuta 1943 perustettavan V SS-vuoristoarmeijakunnan komentajaksi. Armeijakuntaan kuuluivat 7. SS-divisioona, 181. jalkaväkidivisioona, 369. jalkaväkidivisioona (kroatialainen), 118. jääkäridivisioona ja 1. vuoristodivisioona. 1. syyskuuta 1943 Phleps otti vastaan Siebenburgin Höhere SS- und Polizeiführerin virka-aseman, toimien samalla armeijakuntansa komentajana. V SS-vuoristoarmeijakunta osallistui loppuvuodesta 1943 alkaen taisteluihin Titon kommunistipartisaaneja vastaan. 

Syyskuussa 1944 Phleps oli Höherer SS- und Polizeiführerin ominaisuudessa Romaniassa, jolloin puna-armeijan 2. Ukrainan rintaman suurhyökkäys oli jo alkanut. 21. syyskuuta 1944 Phleps päätti lähteä adjutanttinsa kanssa tiedustelemaan tilannetta rintamalla, mutta he joutuivat Aradin kaupungin lähistöllä puna-armeijan osaston yllättämiksi ja jäivät vangiksi. Puna-armeijalaiset eivät ilmeisesti tienneet kenet olivat vanginneet, ja Phleps adjuntantteineen ammuttiin. Syynä oli mahdollisesti samaan aikaan tapahtunut Saksan ilmahyökkäys ja tarkoitus estää heidän pakonsa.

Phlepsin kohtalo oli saksalaisille epäselvä ja hänen epäiltiin syyllistyneen karkuruuteen. Raivostunut Himmler järjesti tutkinnan Phlepsin karkaamisesta, jolloin hänen todellinen kohtalonsa selvisi ja hänet merkittiin kentällä kaatuneeksi. Phlepsille myönnettiin postuumisti tammenlehvät ritariristiin ja 7. SS-vapaaehtoisvuoristodivisioona Prinz Eugenin 13. vuoristojääkärirykmentti sai kunnianimen ”Artur Phleps”.
Elisabeth Marschall

**Elisabeth Marschall** (1886 – 3. toukokuuta 1947) oli pääsairaanhoitaja (Oberschwester) Ravensbrückin keskitysleirillä. Hänen velvollisuuksiinsa kuuluivat vankien valitseminen teloitettaviksi, lääketieteellisten kokeiden valvominen ja Auschwitziin lähetettävien vankien valitseminen. Sodan jälkeen Marschall joutui liittoutuneiden vangiksi ja sai kuolemantuomion sotarikoksista Hampurissa Ravensbrück-oikeudenkäynnissä. Hän puolustautui sanomalla, että hänet oli siirretty Ravensbrückiin rangaistukseksi, koska oli aikaisemmassa tehtävässään Braunschweigissa osoittanut myötätuntoa ranskalaisia sotavankeja kohtaan. Hänet teloitettiin 3. toukokuuta 1947 ja oli vanhin teloitettu naispuolinen natsisotarikollinen, iältään 61.

## Lähteet
For You

**For You** on Princen ensimmäinen albumi. Se julkaistiin huhtikuussa vuonna 1978, vain kaksi kuukautta Princen 20-vuotissyntymäpäivien jälkeen. Levy myi kohtuullisesti ja singlestä ”Soft and Wet” tuli pieni hitti Yhdysvaltain R&B-listalla.

Prince soittaa levyllä kaikki instrumentit itse. Myös kaikki materiaali on Princen säveltämää ja sanoittamaa, paitsi ”Soft and Wet”, jonka sanoittamiseen osallistui myös Chris Moon.

## Kappalelista

Kaikki kappaleet ovat Princen kirjoittamia, ellei toisin mainita.

# ”For You” – 1.06
# ”In Love” – 3.38
# ”Soft and Wet” (C. Moon, Prince) – 3.01
# ”Crazy You” – 2.17
# ”Just as Long as We're Together” – 6.24
# ”Baby” – 3.09
# ”My Love Is Forever” – 4.09
# ”So Blue” – 4.26
# ”I'm Yours” – 5.01

## Lähteet
Sallan soturit

**Sallan soturit** on Uula Aapan kirjoittama sotaromaani. Kirja kertoo Mannerheim-ristin ritarin ja mestarihiihtäjä rajavääpeli Olli Remeksen partiotaisteluista talvisodassa Kuolajärven ja Joutsijärven välillä.
Ruth Elfriede Hildner

**Ruth Elfriede Hildner** (1. marraskuuta 1919 – 2. toukokuuta 1947) oli SS-nainen ja keskitysleirivartija useilla keskitysleireillä toisen maailmansodan aikana.

Hildner meni leiripalvelukseen heinäkuussa 1944, jolloin hän tuli Ravensbruckiin koulutettavaksi. 26-vuotias Hildner meni Dachaun keskitysleiriin 1944 Aufseheriniksi. Tämän jälkeen hän meni Müncheniin Agfa Camera Werke -nimiseen alaleiriin. Hän palveli useilla alaleireillä mukaan lukien Hennigsdorf, Wittenberg ja Haselhorst. Joulukuussa 1944 hän saapui Helmbrechtsiin, pieneen Flossenburgin alaleiriin Hofin lähelle. Siellä hänestä kehkeytyi pelätty leirivartija. 

Huhtikuussa 1945 leirivartijat evakuoivat Helmbrechtsin asukit Yhdysvaltain armeijan edestä. Hildner oli yksi marssilla olleista vartijoista, ja tappoi piiskallaan useita vankeja ja pahoinpiteli toisia. Hän seurasi marssia Zwodauun, toiselle alaleirille Flossenburgiin, joka sijaitsi Tšekkoslovakiassa. Useita päiviä myöhemmin marssi lähti leiriltä läntiseen Tšekkoslovakiaan. Aikaisin toukokuussa 1945 SS-miehet ja naisvartijat pakenivat marssipaikalta. Hildner sekaantui pakolaisjoukkoihin. Maaliskuussa 1947 Tšekkoslovakian poliisi pidätti hänet, ja laittoi vankilaan. 2. toukokuuta 1947 hän joutui erikoiseen Kansanoikeuteen Písekissä Tšekkoslovakiassa. Samana päivänä hänet todettiin syylliseksi sotarikoksiin ja hirtettiin.
Missä miehet ratsastaa

**Missä miehet ratsastaa** on Teräsbetonin esittämä kappale, joka valittiin edustamaan Suomea vuoden 2008 Eurovision laulukilpailussa.  Kappale sai Suomen finaalissa 38,9 prosenttia annetuista äänistä. Teräsbetoni pääsi kappaleella euroviisujen finaaliin ja tuli 22:nneksi 35 pisteellä. Kappaleen on säveltänyt ja sanoittanut Jarkko Ahola. Se on ensimmäinen single *[[Myrskyntuoja]]*-albumilta ja sisältää akustisen bonuskappaleen "Kaukaiset tulet", jota ei ole levyllä. Single julkaistiin 25. helmikuuta internetissä ja CD-singlenä 27. helmikuuta 2008. Kappaleesta on julkaistu myös musiikkivideo, jonka ovat ohjanneet Pete Veijalainen ja Jukka Rouhuvirta.

## Eurovision laulukilpailussa

Tammikuussa 2008 järjestetyssä arvonnassa Suomi arvottiin kilpailijaksi 20. toukokuuta käytyyn vuoden 2008 Eurovision laulukilpailun ensimmäiseen semifinaaliin. Kappaleen esiintymispaikka määriteltiin myöhemmässä 17. maaliskuuta järjestetyssä arvonnassa, jossa Suomen edustuskappale sai numerokseen kuusitoista. Kappaletta edelsi semifinaalissa Alankomaiden Hind kappaleella ”Your Heart Belongs to Me” ja seurasi Romaniaa edustaneet Nico ja Vlad kappaleella ”Pe-o margine de lume”. 

Ensimmäisen semifinaalin tulosten julkistuksessa Suomi mainittiin jatkoon menevistä maista neljäntenä, joten ”Missä miehet ratsastaa” eteni 24. toukokuuta 2008 järjestettyyn laulukilpailun finaaliin. Kilpailun jälkeen paljastetuista semifinaalin tarkemmista tuloksista selvisi kappaleen sijoittuneen semifinaalissaan yhdeksäntoista osallistujan joukossa kahdeksanneksi 79 pisteellä.

Finaalissa ”Missä miehet ratsastaa” esitettiin numerolla kahdeksan, jossa sitä edelsi Israelin Boaz Mauda kappaleella ”The Fire in Your Eyes” ja seurasi Kroatian edustajien Kraljevi Ulice & 75 Centsin kappale ”Romanca”. Finaalin lopputuloksissa ”Missä miehet ratsastaa” päätyi sijalle 22 Suomen saatua 35 pistettä. Kappale ei saanut täyttä kahtatoista pistettä finaalissa kertaakaan, mutta seuraavaksi suurimmat pisteet, kymmenen pistettä, se sai kerran Virosta.

### Saadut pisteet
Vuonna 2008 Euroviisuissa oli käytössä pelkkä yleisöäänestys. Poikkeuksena San Marinon pisteet tulivat raadilta. Äänestäviltä mailta ”Missä miehet ratsastaa” keräsi pisteitä seuraavasti:

## Singlen kappaleet

Lähde:

## Kokoonpano
* Jarkko Ahola – laulu, basso
* Arto Järvinen – kitara, laulu
* Jari Kuokkanen – rummut
* Viljo Rantanen – kitara

## Listasijoitukset

## Lähteet

## Aiheesta muualla
* Missä miehet ratsastaa Discogsissa. 
*
Timo Alanen

**Timo Alanen** (s. 1979) on suomalainen lentopalloilija, joka pelasi Nurmon Jymyssä, Lentopallon 1-sarjassa. Alanen on toiminut Nurmon Jymyn kapteenina vuodesta 2003 lähtien. Häntä pidettiin 1-sarjan parhaimpana vastaanottopelaajana.

## Ura

Alanen aloitti peliuransa Nurmon Jymyssä jo nuorena juniorina kaudella 1990. Juniori joukkueissa hän keräsi hyvin menestystä alueellisella, sekä valtakunnallisella tasolla. Samassa joukkueessa hänen kanssaan pelasi muun muassa A-maajoukkueessakin pelannut Timo Keisala, jonka kanssa Alanen pelasi myös nuorten maajoukkueessa.

Lopulta Alanen nousi Jymyn edustusjoukkueeseen ja alkoi pelata joukkueessa joka nousi pian 2-sarjaan, ja sitä kautta edelleen 1-sarjaan. Nousu ykköseen tapahtui kauden 2003 päätteeksi. Ykkösessä Alanen nousi myös nopeasti sarjan parhaimpiin yleispelaajiin. Hän on vastaanottopuolella ykkösen parhaimmistoa, jota todistavat hänen vastaanottotilastot sarjassa. Jymyssä Alanen oli joukkueen pitkäaikainen kapteenina vuodesta 2003 lähtien.

Kaudella 2005-06 Alanen johti Jymyn historian ensimmäisen kerran supersarjaan, josta pudotuspelin kautta olisi voinut selviytyä liigakarsintoihin. Jymy ei kuitenkaan tässä onnistunut. Kaudella 2006-07 Alanen johti Jymyn jälleen supersarjaan vaikka joukkuetta veikkailtiin sarjan häntäpäähän. Kausi oli häneltä nappisuoritus. Seuraavalla kaudella Jymy sijoittui ykkösessä viidenneksi.

Kaudella 2008-09 Alanen valittiin lokakuun tähdistöön yleisöäänestyksellä Suomen suurimmalla lentopallosivustolla, Hotsportilla. Ykkössarjassa Nurmon Jymy eteni kapteeninsa johdolla aina neljänneksi.

Alanen pelasi 2009-2015 Seinäjoen seudulla perustetussa Kuutoset Volleyssa. 

2015 Kuutoset ja Jymy Volley fuusioituvat Jymy-Kuutoset -joukkueeksi, joka vaihtoi nimensä 2017 Nurmon Jymyksi. Alanen kuului koko ajan joukkueen tärkeään ydinryhmään. Viimeisinä vuosinaan Alanen vaihtoi vastaanoton ja puolustuksen erikoismieheksi, liberoksi. 

Alasen päätti upean uransa kauden 2020–2021 päätteeksi. Alanen oli lopettaessaan edelleen 1-sarjan eliittiä omalla pelipaikallaan.

## Muuta

On sanottu, että Alanen voisi pelata hyvin Lentopallon SM-liigassa liberon paikalla. Alanen on Jymyn oma kasvatti, ja pelasi Seinäjoen alueen seuroissa yli 30 vuotta. Hän on pelannut nuorempana myös nuorten maajoukkueessa. Alanen on pelaajatyypiltään erittäin hyvän vastaanoton, sekä taitavan lyöntikäden omaava pelaaja.

Siviiliammatiltaan Alanen on hallipäällikkö. Hän toimii Nurmon liikuntatoimessa.

## Saavutukset

* Lokakuun 1-sarjatähdistössä 2008
* Nousu 1-sarjaan 2003
* Nuorten maaotteluita

## Joukkueet

* 1990–2021 Nurmon Jymy, Kuutoset Volley, Jymy-Kuutoset
Viimeinen partio Kannaksella

**Viimeinen partio Kannaksella** on Esa Anttalan kirjoittama ilmailuaiheinen sotaromaani. Teos julkaistiin ensimmäisen kerran vuonna 1969. 

Kirjan tapahtumat sijoittuvat jatkosotaan, kesään 1944. Suomalaispartioita lähetetään vihollisselustaan suorittamaan tiedustelua ja häiritsemään huoltoyhteyksiä. Nämä tehtävät eivät kuitenkaan suju suunnitelmien mukaan. Ensimmäistä partiota kuljettanut lentokone joutuu tekemään pakkolaskun moottorivian vuoksi.
Haibarbi

**Haibarbi** (*Balantiocheilos melanopterus*) on särkikalalaji, jota tavataan pääosin Aasian vesistöissä. Haibarbia pidetään myös akvaariokalana.

## Ulkonäkö ja koko
Haibarbi kasvaa noin 35 cm pitkäksi. Sillä on haita muistuttava torpedomainen, hopeanhohtoinen ruumis, ja mustavalkoraitaiset evät.

## Alkuperä
Haibarbi on lähtöisin Mekong- ja Chao Phraya -jokien vesistöistä, Malakan niemimaalta Sumatralta ja Borneolta. Siellä se elää suurten ja keskikokoisten jokien ja järvien keskisyvyydellä (ei pinnalla eikä pohjalla). Monissa vesistöissä kala on käymässä harvinaiseksi. Siksi akvaariokaupassa suositellaan vain vankeudessa kasvaneiden yksilöiden myyntiä. 
 
## Käyttäytyminen
Haibarbi on rauhallinen ja sopii tietyin varauksin riittävän suureen seura-akvaarioon. Se on kaikkiruokainen ja syö myös pienempiä kaloja ja niiden poikasia. Haibarbeja pidetään vähintään viiden yksilön parvissa. Näin suurelle kalalle akvaarion pitää olla ainakin 150 cm pitkä. 

## Lähteet
Hopeabarbi

**Hopeabarbi** (*Barbonymus schwanenfeldii*) on aasialainen karppien heimoon (Cyprinidae) kuuluva lahnan muotoinen kala, jota kalastetaan ruokakalaksi ja syötiksi ja pidetään toisinaan melko suuresta koostaan huolimatta myös akvaariokalana.

## Ulkonäkö ja koko
Hopeabarbi kasvaa noin 35&nbsp;cm pitkäksi. Sillä on leveä ja litteä, hopeanhohtoinen ruumis ja punertavat, joissa on mustia ja valkoisia kuvioita.

## Alkuperä
Hopeabarbi on kotoisin Mekong- ja Chao Phraya -jokien vesistöistä, Malakan niemimaalta, Sumatralta ja Borneolta. Siellä se elää suurissa ja keskikokoisissa joissa ja niiden tulviessa myös tulvaniityillä.

## Käyttäytyminen ja ravinto
Hopeabarbi on luonnossa enimmäkseen kasvinsyöjä, joka syö vesikasveja, tulvaveden hukuttamia maakasveja ja levää sekä hyönteisiä ja pikkuötököitä. Akvaariossa sille kelpaa kasviruoan lisäksi myös eläinperäinen ruoka. Se on parvikala.

## Lähteet
Discard

**Discard** on joensuulainen thrash- ja death metal -yhtye, joka toimi vuosina 2004–2010.

## Historiaa
Yhtyeen perustivat kitaristi Ohto Jaatinen, rumpali Toni Ronkainen, kitaristi Eero Kankkunen sekä basisti Vellu Kuronen. Vähän sen perustamisen jälkeen siihen liittyi laulaja Heikki Miettinen, ja Kuronen poistui yhtyeestä. Discardin ensimmäinen demo *Demo 2004* äänitettiin kesällä 2004 ja se julkaistiin ennen joulua. Vuoden 2005 alussa Kankkunen muutti toiselle paikkakunnalle ja lähti yhtyeestä. Hänet korvasi Janne Roiha. Hieman tämän jälkeen löytyi uusi basisti, Mikko Kytösaho.

Yhtye aloitti tekemään toista demoansa ja vuoden 2005 lopussa, kun neljä uutta kappaletta oli kirjoitettu. Uusi demo *Bury of the Sun* nauhoitettiin joulukuussa 2005 ja tammikuussa 2006. Se sai paljon positiivista huomiota ja se valittiin Soundin äänestyksessä kuukauden demoksi. Vuoden 2007 alussa se sai levytyssopimuksen Shadow World Recordsin kanssa. Debyyttialbumi *[[Carrion]]* julkaistiin 17. lokakuuta 2007.

Elokuussa Imperiumi.net kirjoitti laulaja Heikki Miettisen eroamisesta yhtyeestä motivaation puutten takia.

Discard lopetti toimintansa vuoden 2010 alussa.

## Viimeinen tunnettu kokoonpano
* Tommi Virranta – laulu
* Janne Roiha – kitara
* Ohto Jaatinen – kitara
* Mikko Kytösaho – basso
* Toni Ronkainen – rummut

### Entiset jäsenet
* Vellu Kuronen – bassokitara (2004)
* Eero Kankkunen – kitara (2004–2005)
* Heikki Miettinen – laulu (2004–2008)

## Diskografia
* 
* 
* 

## Lähteet
* 

## Aiheesta muualla
*
Aavepartio

**Aavepartio** on Esa Anttalan kirjoittama sotaromaani. Se julkaistiin ensimmäisen kerran vuonna 1966. Vuonna 2007 teoksesta otettiin 10. painos.

## Juoni
Kirjan tapahtumat sijoittuvat vuoden 1943 helmikuuhun. Kaukopartio lähtee tiedusteluretkelle Seesjärven pohjoispuolisiin metsiin. Jo parin vuorokauden kuluttua venäläiset osuvat partion ladulle. Alkaa toistakymmentä päivää ja yötä kestävä uuvuttava hiihto, jonka aikana pidetään vain lyhyitä taukoja öisin.

## Lähteet
Maximilian Grabner

**Maximilian Grabner** (1905–1948) oli itävaltalainen Gestapo-päällikkö Auschwitzissa ja sotarikollinen.
Hän oli syntynyt Wienissä. Hän liittyi Itävallan poliisiin 1930, ja hänestä tuli silloin laittoman natsipuolueen jäsen 1933. Anschlussin jälkeen 1938 hän liittyi SS:ään ja hänestä tuli Gestapon jäsen. Hän saapui Katowiceen juuri toisen maailmansodan syttyessä. Hänet siirrettiin Auschwitzin keskitysleiriin vuotta myöhemmin, ja hänestä tuli leirin Gestapon poliittisen hallinnon päällikkö.

Gestapon päällikkönä hän taisteli leirin vastarintaliikettä vastaan, esti pakoyrityksiä ja vankien kontakteja ulkomaailmaan. Näitä yrityksiä tukahdutettiin hirveillä julmuuksilla ja vangitsemisilla bunkkeriin Lohko 11:ssä. Grabnerin esikunnan jäsenet, kuten Wilhelm Boger, joka joutui oikeuteen vasta 1960-luvulla, käyttivät niin kutsuttuja kovennettuja kuulusteluja, joissa epäiltyjä kidutettiin järjestelmällisesti. Grabner, yhdessä Schutzhaftlagerin komentajan kanssa, siisti Lohko 11:n lähettämällä osan vangeista ammuttaviksi.
1943 Grabner pidätettiin varkaudesta, korruptiosta ja huijauksista ja joutui oikeuteen Weimarissa vuotta myöhemmin. Oikeudenkäynnin jälkeen hän palasi Katowiceen. 

Liittoutuneet pidättivät Grabnerin 1945. Hänet luovutettiin puolalaisille 1947. Hän sai syytteet murhista ja rikoksista ihmisyyttä vastaan, ja hänet tuomittiin kuolemaan Auschwitz-oikeudenkäynnissä. Hänet hirtettiin 1948.
Novium

**Novium** on Svenska yrkeshögskolanin ja Yrkeshögskolan Sydvästin yhdistyttyä 1. elokuuta 2008 muodustuneen ruotsinkielisen Yrkeshögskolan Novian opiskelijakunta.

Noviumin muodostivat entiset opiskelijakunnat Studerandekåren vid Svenska yrkeshögskolan-SSY ja Studerandekåren vid Yrkeshögskolan Sydväst-Studväst.
 
## Aiheesta muualla
* Novium
Elisabeth Lupka

**Elisabeth Lupka** (27. lokakuuta 1902 – 8. tammikuuta 1949) oli saksalainen keskitysleirivartija ja SS-nainen toisen maailmansodan aikana.

Lupka syntyi Damnerissa Saksassa. Hän meni naimisiin 1934, mutta ei saanut lapsia ja liitto päättyi avioeroon. 1937 hän meni Berliiniin töihin lentokonetehtaaseen. 1942 hän jätti työpaikkansa ja meni Ravensbrückiin opiskelemaan leirinvartijaksi. Lupka valmistui ja hänestä tuli Aufseherin useisiin työkohteisiin. Maaliskuussa 1943 hänet siirrettiin Auschwitz-Birkenaun leiriin Puolassa. Ensin hän oli Aufseherin ja sitten Blockfǖhrerin (lohkonvalvoja). Hän hakkasi siellä vankeja piiskalla ja valitsi monia kaasukammioihin. Lupka jäi leiriin sen viimeisiin evakuointeihin asti ja tammikuussa 1945 hän oli mukana kuolemanmarssilla Loslauhun. Hän palasi tammikuussa 1945 Ravensbrückiin, jossa jatkoi kauhua herättävää työtään. 

6. kesäkuuta 1945 Lupka pidätettiin ja lähetettiin liittoutuneiden internointileirille. 6. kesäkuuta 1948 pitkän kuulustelun jälkeen hän joutui Krakovassa oikeuteen sotarikoksista, lähinnä vankien pahoinpitelyistä ja valitsemisista kaasukammioihin. Lupka todettiin syylliseksi ja tuomittiin kuolemaan. Hänet hirtettiin 8. tammikuuta 1949 vankilassa Krakovassa. Hän oli 46-vuotias. Hänen ruumiinsa luovutettiin Jagellonian yliopiston lääketieteen opiskelijoille tutkimuksiin.
Kinotar

**Kinotar Oy** oli vuonna 1994 perustettu suomalainen elokuvatuotantoyhtiö. Kinotar tuotti pääasiassa dokumentti-, taide- ja televisioelokuvia. Se oli yksi Suomen viidestä suurimmasta elokuvayhtiöstä, ja tuotti vuosittain viidestä seitsemään elokuvaa.

Kinottarelle elokuvia ovat ohjanneet muun muassa Johanna Vuoksenmaa ja Mari Rantasila.

Tunnettuja Kinottaren tuottamia elokuvia olivat muun muassa *[[Nousukausi (elokuva)|Nousukausi]]*, *[[Juoksuhaudantie (elokuva)|Juoksuhaudantie]]*, *[[Joutilaat]]*, *[[Risto Räppääjä (elokuva)|Risto Räppääjä]]* ja *[[Ken tulta pyytää]]*.
Pieter Bleeker

**Pieter Bleeker** (1819-1878) oli hollantilainen lääkäri ja kalabiologi. Hänet tunnetaan Itä-Aasian kaloja koskevista tutkimuksistaan.  Bleeker on määrittänyt useita kalalajeja, joita nykyisin pidetään akvaariokaloina. Hän kuvasi kaiken kaikkiaan 511 uutta sukua ja 1925 uutta kalalajia.

Bleeker päätyi Aasiaan Hollannin Itä-Intian joukkojen lääkärinä, jonka sijoituspaikka oli Indonesiassa 1842-1860. Työnsä ohessa hän keräsi yli kaksitoista tuhatta kalanäytettä, joista pääosa on nykyisin Leidenin luonnontieteellisessä museossa.

Hollantiin palattuaan hän alkoi julkaista 36-osaista kalakuvastoa *Atlas Ichthyologique*. Kuvastosta laadittiin kymmenosainen uusintalaitos.

## Lähteet
Love Profusion

**Love Profusion** on yhdysvaltalaisen poptähti Madonnan single ja kappale, joka ilmestyi vuonna 2004. 

## Musiikkivideo

Kappaleen musiikkivideon ohjasi Luc Besson 28. lokakuuta 2003  Warner Bros. Studiolla Burbankissa Kaliforniassa. Siinä Madonna nähdään kävelemässä kaupungin katua pitkin yöllä sekä kävelemässä veden päällä.

### Henkilöt
* Ohjaaja: Luc Besson 
* Tuottaja: Lynn Zekanis 
* Johtava tuottaja: David Naylor, Sam Aslanian, Missy Galanida 
* Valokuvaus ohjaaja: Michel Abramowicz 
* Tuotantolaitos: DNA Inc. 

## Listasijoituksia
Wotanorden

**Wotanorden** on yhdysvaltalainen, vuonna 1996 perustettu kansallissosialistista black metalia soittava yhtye. Yhtyeen alkuperäinen nimi oli *Farkaskoldus*.

Sanoituksissaan yhtye käsittelee lähinnä kansallissosialistista tematiikkaa ja eurooppalaista kulttuuria kuten myös valkoista ylivaltaa.

## Historia
Jorgenin ja Tyranath perustivat yhtyeen vuonna 1996 alun perin nimellä *Farkaskoldus*. Ensimmäinen levy julkaistiin omakustanteena vuonna 1999 vain underground piireille ja se oli rajattu vain 200:n kopioon. Vuonna 2001 yhtye liitty maailmanlaajuiseen, lähinnä NSBM-yhtyeisiin keskittyneeseen, The Pagan Frontiin. Yhtye vaihtoi nimensä nykyiseen, Wotanordeniin, vuonna 2002. Viimein vuonna 2003 Strong Survive records julkaisi yhtyeen ensimmäisen levyn, *From the Storm Come the Wolvesin*. Vuonna 2004 Tyranath jätti yhtyeen ja hänet korvasi rummuissa Waffenscholtz, jonka jälkeen vuonna 2005 yhtye alkoi levyttää toista kokopitkäänsä, *Aryan Culture Preservationia*. Albumi saatiin valmiiksi vasta syksyllä 2006 ja julkaistiin lopulta tammikuussa 2007 Stron Survive recordsin kautta.

Yhtye esiintyy myös *The Night and the Fog 2* -kokoelmalla samannimisellä kappaleellaan *Wotanorden*

## Diskografia
### Kokopitkät
**[[From the Storm Come the Wolves]]* (2003)
**[[Aryan Culture Preservation]]* (2007)

## Aiheesta muualla
* Yhtyeen viralliset kotisivut  The Pagan Frontissa
* 
*
2009 Lost Memories

**2009 Lost Memories** on vuonna 2002 valmistunut eteläkorealainen tieteistoimintajännityselokuva, jonka on ohjannut Lee Si-myung.

Elokuva näyttää vaihtoehtoisen historian siten, ettei An Jung-geun ampunutkaan Japanin pääministeriä Itō Hirobumia Harbinissa vuonna 1909. Tämä on johtanut siihen, että Japani on liittoutunut Yhdysvaltojen kanssa Saksaa vastaan toisessa maailmansodassa ja että Korean niemimaa on yhä osa Japanin keisarikuntaa. Elokuva sijoittuu vuoteen 2009, sata vuotta sen jälkeen kun Itō olisi ollut tarkoitus tappaa.

Elokuvassa korealaista sukujuurta oleva agentti, Sakamoto Masayuki, ja hänen japanilainen toverinsa, Saigo Shojiro, selvittävät tapausta, jossa Korean itsenäisyyttä havittelevat "terroristit" yrittävät varastaa kummallisen muinaisesineen.

## Rooleissa
Suvi Selvenius

**Suvi Meri Elina Selvenius** (o.s. **Myllymäki**, s. 7. kesäkuuta 1980 Kokkola) on suomalainen 800:n ja 1&nbsp;500 metrin juoksija.

Selvenius karsiutui 800 metrin alkuerissä Münchenin EM-kisoissa 2002, Birminghamin sisäratojen EM-kisoissa 2007, Pariisin sisäratojen EM-kisoissa 2011 ja Helsingin EM-kisoissa 2012.

Helsingin Kisa-Veikkoja edustava Selvenius on voittanut viisi henkilökohtaista ulkoratojen Suomen mestaruutta. Hänen valmentajansa on Antti Loikkanen.

## Saavutukset SM-kilpailuissa
:Lähde: Tilastopaja

;Ulkoradat
* 400 metrin juoksussa
** Kultaa 2001, 2002
** Hopeaa 2006, 2007
** Pronssia 2000, 2003, 2004, 2005
* 800 metrin juoksussa
** Kultaa 2001, 2002, 2005
** Hopeaa 2006, 2008, 2010
** Pronssia 2003, 2004, 2007, 2009, 2011
* 1 500 metrin juoksussa
** Hopeaa 2011, 2012
* 4 × 400 metrin viestissä
**Kultaa 2000, 2001, 2002, 2008, 2011, 2012
**Hopeaa 2006, 2009, 2010
* 4 × 800 metrin viestissä
**Kultaa 2000, 2009, 2011, 2012
**Hopeaa 2001, 2004, 2005, 2006, 2008, 2010, 2014, 2019
* 4 000 metrin viestissä
**Pronssia 2021
* 4 × 1 500 metrin sekaviestissä
**Pronssia 2021
* 4 km maastojuoksussa
**Pronssia 2021
* Maastojuoksun joukkuekilpailussa
** Kultaa 2020, 2021

;Sisäradat
* 400 metrin juoksussa
**Kultaa 2001, 2002, 2004, 2005, 2008
**Hopeaa 2006, 2007, 2009
**Pronssia 2000
* 800 metrin juoksussa
**Kultaa 2000, 2002, 2006, 2007, 2008, 2011
**Hopeaa 2004, 2005, 2009, 2010, 2012
* 1 500 metrin juoksussa 
**Pronssia 2011
* 4 × 200 metrin viestissä
**Kultaa 2004
* 4 × 300 metrin viestissä
**Hopeaa 2012

## Lähteet
*
Loistobarbi

**Loistobarbi** (*Pethia conchonius*) on pieni särkikalojen heimoon kuuluva oranssinsävyinen kala, jota pidetään myös akvaariokalana. Sitä tavataan villinä Intiassa ja muualla Kaakkois-Aasiassa.

## Ulkonäkö ja koko
Loistobarbi on yksi suurimmista barbeista ja kasvaa 14 senttimetriä pitkäksi. Koiras on hopeanhohtoinen ja sen väri muuttuu helakan punaoranssiksi kutuaikana. Naaras on hailakampi. Molemmilla sukupuolilla on kyljessä lähellä pyrstöä tumma täplä.   

## Käyttäytyminen
Loistobarbia pidetään akvaariossa vähintään viiden yksilön parvissa. Kala on vilkas ja voi varsinkin yksinäisenä ahdistella rauhallisempia lajeja. Lajitoverien seura rauhoittaa sitä.

## Lähteet
Elina Torro

**Niina Elina Torro** (o.s. **Sorsa**, s. 22. heinäkuuta 1986 Lappeenranta) on suomalainen pituushyppääjä ja kolmiloikkaaja.

Alle 18-vuotiaiden MM-kilpailuissa Kanadassa 2003 Torro saavutti kolmiloikassa hopeaa. Lappeenrannan Urheilu-Miehiä edustava Torro on voittanut pituushypyn Suomen-mestaruuden vuosina 2007 ja 2010 sekä kolmiloikan Suomen-mestaruuden vuosina 2008, 2010, 2012, 2013 ja 2014. Sisäratojen SM-kilpailuissa hän on voittanut kultaa pituushypyssä vuosina 2011, 2012, 2013 sekä kolmiloikassa vuosina 2008, 2009, 2011, 2013 ja 2014.

Torro on hypännyt kolmiloikassa ulkorataennätyksensä 13,72 metriä Jämsässä 27. kesäkuuta 2009. Pituushypyssä hänen ulkorataennätyksensä on 633 cm, jonka hän hyppäsi Tampereella 25. heinäkuuta 2008. Sisäradoilla hänen ennätyksensä ovat kolmiloikassa 13,53 metriä vuodelta 2013 ja pituushypyssä 618 cm vuodelta 2013.

Elina Torro avioitui korkeushyppääjä Osku Torron kanssa vuonna 2010.

## Saavutukset

* **Pituushypyssä**
** Suomen mestaruus 2007, 2010
** SM-hopeaa 2008, 2013
** SM-pronssia 2011, 2012
** Sisäratojen Suomen mestaruus 2011, 2012, 2013 
** Sisäratojen SM-hopeaa 2014
* **Kolmiloikassa**
** Alle 18-vuotiaiden MM-hopeaa 2003
** Suomen mestaruus 2008, 2010, 2012, 2013, 2014
** SM-hopeaa 2006, 2009
** SM-pronssia 2007
** Sisäratojen Suomen mestaruus 2008, 2009, 2011, 2013, 2014
** Sisäratojen SM-hopeaa 2007
** Sisäratojen SM-pronssia 2003, 2005
* 4 × 100 metrin viestijuoksussa
** Suomen mestaruus 2006

## Lähteet
* 

### Viitteet
Keeway Superlight

**Keeway Superlight 125** on Keewayn valmistama kevytmoottoripyörä pohjoismaisille markkinoille. Samaa pyörää valmistetaan myös 150-kuutioisena muihin maihin. Suomessa Superlight-pyöriä on suhteellisen vähän, eikä sitä ole pyörän maahantuojan nettisivujen mallistossa. Pyörässä on vakiovarusteena muun muassa kaukokäynnistys. 

Keeway Superlight 125 on Custom-mallinen moottoripyörä. Kaksi kromiputkea tekevät kevytmoottoripyörästä massiivisen. Muita mukaankuuluvia ominaisuuksia on muun muassa varashälytin, kaatumaraudat, astinlaudat, kaukokäynnistys, tuulenohjain.

## Teknisiä tietoja
*Koko 2&nbsp;225 × 830 × 1&nbsp;160 mm 
*Akseliväli 1&nbsp;435 mm 
*Maavara 120 mm 
*Kuivapaino 145 kg 
*Moottori 1 sylinterinen, 4-tahtinen, ilmajäähdytteinen 
*Kuutiotilavuus n. 125 cm3
*Puristussuhde 9.0:1 
*Teho 8,0 kW 
*Etujarru/Takajarru levy- ja rumpujarrut 
*Etupyörän koko 110/90–16 
*Takapyörän koko 130/90–15 
*Polttoainetankki 14 l 
*Sytytys CDI sytytteinen 
*Käynnistys sähkö/jalkakäynnistys 
*Akku 12 V 6 Ah 
*Värit musta (ja valkoinen 150 cc malleissa)

## Aiheesta muualla
* Keewaymotor.com
Dragonlance: Dragons of Autumn Twilight

**Dragonlance: Dragons of Autumn Twilight** on vuonna 2008 suoraan DVD:lle julkaistu yhdysvaltalainen animaatioelokuva, joka perustuu Tracy Hickmanin ja Margaret Weisin kirjoittamaan Dragonlance-romaaniin *[[Syyshämärän lohikäärmeet]]*. Will Meugniot’n ohjaamassa elokuvassa pääosien ääninäyttelijöinä toimivat Kiefer Sutherland, Lucy Lawless, Michael Rosenbaum, Michelle Trachtenberg ja Jason Marsden.

## Juoni

Pimeyden voimien kerääntyessä ja sodan uhatessa Krynnin maailmaa joukko vanhoja ystäviä palaa kotiseudulleen viiden vuoden seikkailujen jälkeen. Joukkoon kuuluvat puolhaltia Tanis, kääpiö Flint, kentti Tasslehoff, ritari Sturm sekä kaksi veljestä, velho Raistlin ja soturi Caramon. Pian heidän joukkoonsa liittyy kaksi tasankolaista, barbaari Joentuuli ja hänen rakastettunsa, päällikön tytär Kuunkulta. Kuunkulta kantaa sinistä kristallisauvaa, joka parantaa liekkeihin syttyvän miehen. Sauva paljastuu merkiksi jumalien paluusta. Ystävykset ryhtyvät pakon edessä sankareiksi ja yrittävät kaikin voimin tuoda valonjumalat takaisin Krynniin. Pimeyden jumalattaren Takhisiksen valta kasvaa kuitenkin hetki hetkeltä.

## Ääninäyttelijät
Prince (albumi)

**Prince** on yhdysvaltalaisen laulaja-lauluntekijä Princen toinen albumi. Se julkaistiin lokakuussa vuonna 1979. Albumi sisältää Princen ensimmäisen ison hitin ”I Wanna Be Your Loverin”, joka nousi listaykköseksi Yhdysvaltain r&b-listalla. Kappaleesta ”I Feel For You” tuli myöhemmin jättihitti Chaka Khanin cover-version myötä.

*Princella* Prince otti ensimmäistä kertaa vaikutteita rockmusiikista, mikä on kuultavissa etenkin kappaleissa ”Why You Treat Me So Bad” ja ”Bambi”. Albumi sai positiivista palautetta monilta musiikkikriitikoilta. Se oli myös Princen menestynein levy ennen vuoden 1982 klassikkoalbumia *[[1999 (albumi)|1999]]*.

## Kappaleet
Kaikki kappaleet ovat Princen kirjoittamia.

# ”I Wanna Be Your Lover” – 5:47 
# ”Why You Wanna Treat Me So Bad?” – 3:49 
# ”Sexy Dancer” – 4:18 
# ”When We’re Dancing Close and Slow” – 5:18 
# ”With You” – 3:55 
# ”Bambi” – 4:22 
# ”Still Waiting” – 4:24 
# ”I Feel for You” – 3:24 
# ”It’s Gonna Be Lonely” – 5:30

## Lähteet
Minna Lamminen

**Minna Elina Lamminen** (o.s. **Nummela**, s. 23. lokakuuta 1982 Vantaa, Suomi) on suomalainen keskimatkojen juoksija.

Helsingin Kisa-Veikkoja edustava Lamminen on voittanut Suomen mestaruuden 1&nbsp;500 metrin juoksussa Turussa järjestetyissä Kalevan kisoissa 2001, 5&nbsp;000 metrin juoksussa Vaasassa 2013 ja 10&nbsp;000 metrin juoksussa Kuopiossa 2014. Sisäratojen SM-kilpailuissa hän on voittanut Suomen mestaruuden 1&nbsp;500 metrillä Joensuussa 2008.

Lamminen on työskennellyt muun muassa Salon Vilppaan yleisurheilujaoston nuorisopäällikkönä ja kuusi vuotta jalkapallojoukkue FC Interin myyntisihteerinä.

## Saavutukset

* 800 metrin juoksussa
** SM-hopeaa 2001
** Sisäratojen SM-hopeaa 2002, 2013
** Sisäratojen SM-pronssia 2003, 2010
* 1&nbsp;500 metrin juoksussa
** Suomen mestaruus 2001
** SM-hopeaa 2005, 2013
** SM-pronssia 2003
** Sisäratojen Suomen mestaruus 2008
** Sisäratojen SM-hopeaa 2002, 2007, 2013
** Sisäratojen SM-pronssia 2003, 2010
* 3 000 metrin juoksussa
** Sisäratojen SM-pronssia 1998, 2016
* 5&nbsp;000 metrin juoksussa
** Suomen mestaruus 2013
** SM-pronssia 2014,  2016
* 10 000 metrin juoksussa
** Suomen mestaruus 2014
** SM-pronssia 2016
* 4 × 400 metrin viestijuoksussa
** SM-hopeaa 2006, 2009, 2010
* 4 × 800 metrin viestijuoksussa
** SM-kultaa 2009, 2011, 2012
** SM-hopeaa 2004, 2005, 2006, 2008, 2010, 2013, 2014
** SM-pronssia 2015

## Lähteet
* 
### Viitteet
Maastopyöräilyn maailmanmestaruuskilpailut

**Maastopyöräilyn maailmanmestaruuskilpailut** ovat vuosittain järjestettävät maastopyöräilyn arvokilpailut. Vuoden 2022 kilpailuissa lajeina ovat maastoajo (XCO), maastoajon lyhyt rata (XCC), maastoajon joukkueviesti (XCR), sähköpyörien maastoajo (E-XC), sekä alamäkiajo (DHI). Kilpailun järjestää kansainvälinen pyöräilyliitto UCI ja voittajilla on oikeus pitää sateenkaaripaitaa mestaruuden voittamista seuraavana vuonna. Toisin kuin muissa UCI:n maastopyöräilykilpailuissa maailmanmestaruuskilpailuissa ajajat edustavat kotimaataan eivät tallejaan.

Aiemmin kilpailun lajeihin kuuluivat myös polkupyörätrial vuosina 2000–2016, four-cross (4X) vuosina 2002–2012 ja maastoeräajo (XCE) vuosina 2012–2016, jotka on sittemmin järjestetty eri tapahtumissa. Maastopyöräilyn maratonmatkan kilpailu (XCM) järjestettiin osana maastopyöräilyn maailmanmestaruuskilpailuja ensimmäisen kerran 2003, jonka jälkeen kilpailu on järjestetty vuosittain itsenäisenä kilpailuna.

## Järjestämispaikat

## Tulokset
### Maastoajo (XCO, maastopyöräilyn olympiamatka)
;Miehet

;Mitalitaulukko

;Naiset

;Mitalitaulukko

### Maastoajon joukkueviesti (XCR)

### Alamäkiajo (DHI)
;Miehet

;Naiset

### Dual
;Miehet

;Naiset

### Four-cross (4X)
;Miehet

;Naiset

### Polkupyörätrial
;Miehet – 20"

;Miehet – 26"

;Naiset

## Lähteet

## Katso myös
* Maantiepyöräilyn maailmanmestaruuskilpailut

## Aiheesta muualla
Jang Dong-gun

**Jang Dong-gun** (s. 7. maaliskuuta 1972 Soul, Etelä-Korea) on eteläkorealainen näyttelijä ja muusikko. Hän vietti lapsuutensa Yongsan-gussa, Soulissa. Hän esiintyi ensimmäisen kerran televisiodraamassa *Our Heaven*. Vuonna 2001 hän näytteli pääosassa elokuvassa *[[Ystävä (elokuva)|Ystävä]]*, joka oli ilmestyessään Etelä-Korean menestynein elokuva.

Jang on voittanut useita palkintoja Blue Dragon Film Awards -elokuvajuhlilla, muun muassa parhaan näyttelijän palkinnon elokuvasta *[[Brotherhood of War]]* (2004). Hänen täytyi oppia japania elokuvaan *[[2009 Lost Memories]]* (2002), ja mandariinikiinaa elokuvaan *[[The Promise]]* (2005). Hän on myös esiintynyt yhdessä päärooleistä televisiosarjassa *[[A Gentleman’s Dignity]]* vuonna 2012.

## Filmografia
* *[[Repechage]] * (1997)
* *[[Holiday in Seoul]]* (1997)
* *[[First Kiss]]* (1998)
* *[[Love Wind Love Song]]* (1999)
* *[[Injeong sajeong bol geot eobtda]]* (1999)
* *[[Anarchists]]* (2000)
* *[[Ystävä – Friend]]* (2001)
* *[[2009 Lost Memories]]* (2002)
* *[[Rannikkovartija (elokuva)|Rannikkovartija]]* (2002)
* *[[Brotherhood of War]]* (2004)
* *[[The Promise]]* (2005)
* *[[Taepung]]* (2005)
* *[[Laundry Warrior]]* (2009)
* *[[The Warrior’s Way]]* (2010)
* *[[Kunnian kentät (vuoden 2011 elokuva)|Kunnian kentät]]* (2011)
* *[[Dangerous Liaisons]]* (2012)
* *[[A Gentleman’s Dignity]]* (televisiosarja, 2012)
* *[[No Tears for the Dead]]* (2014)

## Aiheesta muualla
* 

## Lähteet
Lappeenrannan Urheilu-Miehet

**Lappeenrannan Urheilu-Miehet ry** (**LUM**) on lappeenrantalainen yleisurheilun erikoisseura. Seura kuuluu Suomen Urheiluliiton seuraluokituksen superluokkaan.

Seura perustettiin nimellä Lappeenrannan Luistinseura vuonna 1906, ja nykyisen nimensä se sai vuonna 1927. Alun perin yleisseurana toimineen LUM:n jääpalloilijat perustivat Veiterän vuonna 1950, hiihtäjät ja suunnistajat Lappeenrannan Hiihtäjät vuonna 1951 ja pesäpalloilijat Pesä Ysit vuonna 1976, minkä jälkeen seura on keskittynyt vain yleisurheiluun. Seuraa edustaneista urheilijoista kansainvälisissä arvokilpailuissa mitaleita ovat saavuttaneet Eino Penttilä (keihäänheitto), Kalle Jalkanen (maastohiihto), Arto Bryggare (aitajuoksu) ja Juha Tiainen (moukarinheitto).

LUM on järjestänyt yleisurheilun Kalevan kisat vuosina 1962, 1980, 1997 ja 2007. Seuran järjestämiin oheistapahtumiin kuuluvat tanssilavatoiminta Iitiän lavalla ja Muikku ja pottu -kalamarkkinat Lappeenrannan satamatorilla.

## Katso myös
*Lappeenrannan Luistinseura

## Kirjallisuus

* 

## Lähteet

## Aiheesta muualla

* Lappeenrannan Urheilu-Miesten sivusto
Lappeenrannan Luistinseura

* Lappeenrannan Urheilu-Miehet tunnettiin nimellä Lappeenrannan Luistinseura vuosina 1906–1927.
* Lappeenrannan Luistelijat on nykyisin Lappeenrannassa toimiva urheiluseura.
Sandnes

**Sandnes** on Norjan kunta ja kaupunki Rogalandin läänissä. Sen rajanaapureita ovat Stavanger, Gjesdal, Time, Klepp, Sola, Strand, Hjelmeland ja Sirdal. Sandnes muodostaa Stavangerin kanssa yhtenäisen taajaman, jonka asukasluku on lähes 66&nbsp;000.

Vuoden 2020 alussa Forsandin kunta liitettiin Sandnesiin.

## Historia
Ensimmäiset asutuksen merkit alueella ovat 6&nbsp;000–7&nbsp;000 vuoden takaa. Ensimmäiset rekisteröidyt asukastiedot ovat vuodelta 1664. Kaupunki sai luotsiaseman () statuksen ja itsenäisen kunnan aseman vuonna 1860.

## Elinkeinoelämä
Sandnes on perinteisesti tunnettu keraamisten tiilien ja ruukkujen tuotannostaan, minkä jälkeen myös tekstiili- ja polkupyöräteollisuus on ollut tunnettua. Nykyisin kunnassa on öljyntuotantoon liittyvää teollisuutta, tutkimustoimintaa ja tietotekniikkayrityksiä.

Sandnes on myös eräs Norjan suurimpia huvilakuntia, jossa sijaitsee 2&nbsp;500 huvilaa.

## Liikenne
Sandnes on Nord-Jærenin alueen liikenteen solmukohta, jonka läpi menee muun muassa Stavanger–Kristiansand -rautatie ja valtatie E-39. Stavangerin lentokentälle Solaan on noin 15 minuutin ajomatka Sandnesin keskustasta. Kaupungissa on myös satama.

## Luonto
Sandnesissa on eräs Norjan suurimpia arboretumeita, jossa on yli 50 kasvilajia, neljä tekolampea ja 5 kilometriä teitä ja polkuja 1000 hehtaarin alueella.

Sandnesin keskustan läpi menevästä Storånåjoesta voi kalastaa taimenta. Kunnan itäosassa on luontoalueita, joilla on mahdollisuus pyöräillä, patikoida, uida ja kalastella.

## Kuvia

Kvadrat(Jarvin).jpg|Kvadrat-ostoskeskus
Jaeren Tingrett.jpg|Oikeustalo, jossa toimii Etelä-Rogalandin käräjäoikeus.
Sandnes Kirke(Jarvin).JPG|Sandnesin kirkko
Høyland kirkested.jpg|Høylandin kirkko


## Tunnettuja henkilöitä
* Bjarne Berntsen (s. 1956), jalkapalloilija ja jalkapallovalmentaja
* Julie Ege (1943–2008), näyttelijä ja malli
* Alexandra Gjerpen (s. 1985), näyttelijä
* Borghild Røyseland (1926–2020), poliitikko

## Media
Paikallislehti *[[Sandnesposten]]* ilmestyy kahdesti viikossa.

## Lähteet

## Aiheesta muualla
London Academy of Music and Dramatic Art

**London Academy of Music and Dramatic Art** eli **LAMDA** on johtava brittiläinen draamakoulu Länsi-Lontoossa. Koulun muodostaneet instituutiot perustettiin jo vuonna 1861, joten LAMDA on maan vanhin vastaavanlainen koulu. Koulu keskittyi alun perin musiikkiin, mutta puhetaiteen opetuksesta tuli jo varhain sen merkittävin tavoite. Vuonna 2004 LAMDAsta tuli arvovaltaisen Conservatoire for Dance and Draman jäsen ja koulu on muuttanut suurempiin tiloihin Talgarth Roadille Hammersmithissa. 

## Katso myös
* Royal Academy of Dramatic Art
* Bristol Old Vic Theatre School

## Lähteet

## Aiheesta muualla
* Koulun kotisivut